 Wasiirka Warfaafintu waxa uu xusay in markasta oo warbaahinta qaranku u tagaan xisbiga WADDANI ay kala kulmaan hanjabaad iyo diidmo cad, waxaannu yidhi; Masuuliyiinta sarsare ee Xisbiga WADDANI oo uu ugu horreeyo murrashaxooda Cirro, ayaa ka maarmay TV-ga qaranka iyo Radio Hargeysa, waayo waxay kiraystaan oo lacag badan siiyaan Telefishannada badan, mar kasta oo weriyeyaasha iyo soosaareyaasha warbaahinta qaranku u tagaan madaxda sare ee xisbiga WADDANI si ay u waydiiyaan xogo, waxay kala horyimaadaan weriyeyaashaas canaan, aflagaado, hanjabaad iyo diidmo cad oo aan meelna loo soo marin. 